hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Աս մասին ԱԱԾ մեկուսարանից բարձրաձայնում է Մարտական խաչի ասպետ, Արցախի ազգային ժողովի նախկին պատգամավոր Վահան Բադասյանը, ով արցախյան պատերազմում հոկտեմբերի 6-ին գլխի շրջանում ծանր վիրավորում էր ստացել։ Ըստ պաշտպանի՝ նա դեռևս լիովին չի կազդուրվել, ունի ստացիոնար բուժման կարիք, ինչը չի կարող ստանալ անազատության մեջ․
Փաստաբանի համար անընդունելի է այս ձգձգումը, նրա համոզմամբ՝ հարցն այնքան հրատապ է, որ ցանկության դեպքում նյութերը կարող են փոխանցել րոպեների ընթացքում՝ էլետրոնային կրիչով կամ առձեռն տարբերակով․
«Բյուրոկրատական ճանապարհը կարող է տևել 10-15 օր, բայց խոսքն այստեղ վերաբերում է մարդու ազատությանն ու առողջությանը։ Ուշացման յուրաքանչյուր օրն ու ժամը կարող է կանխորոշիչ նշանակություն ունենալ մարդու առողջության համար»,- իր մտահոգությունն է հայտնում փաստաբանը:
Նա քիչ առաջ է վերադարձել մեկուսարանից և չի կարողացել հանձնել Բադասյանին անհրաժեշտ դեղորայքը, որը նշանակվել է բժշկի կողմից։ ԱԱԾ-ում պարզաբանել են, որ այսօր հանձնունքի օր չէ, ուստի չեն կարող ընդունել դեղորայքը։ Պապիկյանն արդեն իսկ դիմել է Մարդու իրավունքների պաշտպանին, ով բողոքը քննության առնելու որոշում է կայացրել։
Պաշտպանը միջնորդություն է ներկայացրել նաև Բադասյանի խափանման միջոց կալանքը փոխելու մասին։
«Միջնորդության հիմքում վկայակոչել եմ այն բոլոր օբյեկտիվ հիմքերը, որոնք առկա են գործում։ Նշել եմ ինչպես առողջական վիճակը, այնպես էլ իրավական առումով ոչ հստակ, մեղմ ասած՝ կասկածելի կալանավորման հիմքերը»։
Վահան Բադասյանի խափանման միջոցը փոխելու հետ կապված Դատախազություն անձնական երաշխավորություն են ներկայացրել ՀՀ ժողովրդական արտիստ, օպերային երգչուհի Հասմիկ Պապյանը և նկարչուհի, հասարակական գործիչ Զարուհի Մուրադյանը։
Նկարչուհի Զարուհի Մուրադյանը Forrights-ի հետ զրույցում նշեց՝ թեև Վահան Բադասյանին հանդիպելու առիթ շատ քիչ է ունեցել, բայց նա բարձր հեղինակություն ունեցող անձ է, արցախյան երկու պատերազմների մասնակից է։ Մուրադյանի խոսքով՝ անգամ չճանաչելու դեպքում ևս նույն քայլին կգնար, քանի որ իր աչքի առաջ ունի «Հաց բերող»՝ Արթուր Սարգսյանի մահվան դեպքը․
«Մենք ունեցել ենք սարսափելի օրինակ, երբ մարդը ծանրագույն հիվանդություններ ուներ և այդ վիճակով նրան շարունակում էին պահել բանտում, ինչի իրավունք չունեին ոչ միայն բարոյապես, այլև բազմաթիվ կոնվենցիաներով։ Այսօր նման իրավիճակում է հայտնվել Վահանը և մեր մոտեցումը բացառապես մարդասիրական է։ Նա մասնակցել է մի քանի պատերազմների, ծանր վիրավորվել գլխից, կորցրել ամեն ինչ՝ տուն, հայրենիք, առողջություն, հարազատների գերեզման և այսպիսի առողջական վիճակում մարդուն կալանքի տակ պահելը խոշտանգում է։»,- ասում է Զարուհի Մուրադյանը։
Հիշեցնենք, որ Բադասյանը կալանավորվեց հունվարի 30-ին՝ «Եռաբլուր» զինվորական պանթեոնում լրագրողներին տված հարցազրույցից ժամեր անց։ Նա հայտարարել էր, որ Նիկոլ Փաշինյանը թշնամի է և նրան պետք է վերացնել ընդհուպ՝ նաև զենքի միջոցով։
Բադասյանի այս հարցազրույցի համար նրան մեղադրանք է առաջադրվել Քրեական օրենսգրքի 301-րդ հոդվածի հատկանիշներով (իշխանությունը զավթելուն, տարածքային ամբողջականությունը խախտելուն կամ սահմանադրական կարգը բռնի տապալելուն ուղղված հրապարակային կոչեր հնչեցնելը): Նախկին պատգամավորը չի ընդունում իրեն մեղսագրվող արարքը, ավելին՝ դրանում քաղաքական ենթատեքստ է տեսնում։
Նախորդ նյութըՀՀ-ում առաջիկա օրերին սեյսմիկությունը շարունակվելու է դրսևորվել թույլ և միջին ուժի երկրաշարժերի տեսքով
Հաջորդ նյութըCOVID-19. Հայաստանում գրանցվել վարակվելու 151, առողջացման 143 և մահվան 3 նոր դեպք
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.